paragraph_text: Ovu crkvu je pohodila mlada djevojka Marija Bernadeta Banja, po nacionalnosti Mađarica rođena u Velikom Grđevcu 1912.. godine. Kasnije je postala časna sestra u družbi Kćeri Božje ljubavi. Ubijena je u Drugom svjetskom ratu u Goraždu u BIH, 15. prosinca 1941. Proglašena je blaženom u Sarajevu 24. rujna 2011. kao jedna od pet Drinskih mučenica. U crkvi se nalazi njihova slika te crkvu pohode hodočasnici. Tradicija obilježavanja spomendana bl. Drinskih mučenica traje u župi Veliki Grđevac od njihova proglašenja blaženim 2011. godine. Na datum njihove mučeničke smrti 15. prosinca na poseban se način vjernička zajednica i hodočasnici okupljaju na misnom slavlju.<ref>https://hkm.hr/vjera/od-krista-pozvani/vlc-mijo-posavec-nasao-sam-pravi-put-za-sebe-u-nasljedovanju-krista/ Preuzeto 4. siječnja 2023.